อีเอฟแอลลีกทู

อิงกลิชฟุตบอลลีกทู () หรือรู้จักในชื่อ สกายเบตลีกทู () ด้วยเหตุผลด้านผู้สนับสนุน หรือสั้น ๆ ว่า ลีกทู เป็นการแข่งขันลีกฟุตบอลอาชีพในอังกฤษและเวลส์ โดยแข่งขันกันระหว่าง 24 สโมสร เป็นดิวิชันที่สามของอิงกลิชฟุตบอลลีก (อีเอฟแอล) และระดับที่สี่ของระบบลีกฟุตบอลอังกฤษ รองจากพรีเมียร์ลีก อีเอฟแอลแชมเปียนชิป และอีเอฟแอลลีกวัน

การแข่งขันเริ่มต้นในฤดูกาล 2004–05 ในชื่อ ฟุตบอลลีกทู ซึ่งเป็นการเปลี่ยนชื่อจากเดิมคือ ฟุตบอลลีกดิวิชัน 3

นิวพอร์ตเคาน์ตี ครองสถิติเป็นสโมสรที่อยู่ในดิวิชันนี้ยาวนานที่สุด หลังพวกเขาเลื่อนชั้นจากเนชันนัลลีกในฤดูกาล 2012–13 มีหนึ่งสโมสรที่เคยแข่งขันในพรีเมียร์ลีกที่แข่งขันในดิวิชันนี้ คือ สวินดันทาวน์ (ฤดูกาล 1993–94)

ผู้ชนะเลิศปัจจุบันคือ ดองคัสเตอร์โรเวอส์ โดยชนะเลิศลีกทูเป็นสมัยแรก และชนะเลิศดิวิชัน 4 เป็นสมัยที่ 4 และยังครองสถิติร่วมกับเชสเตอร์ฟิลด์ เป็นผู้ชนะเลิศดิวิชันนี้มากที่สุด

โครงสร้าง
มี 24 สโมสรในดิวิชันนี้ แต่ละสโมสรจะแข่งขันกันสองครั้ง โดยพบกันแบบเหย้าและเยือน รวมทั้งหมด 46 นัด โดยชนะได้ 3 คะแนน เสมอได้ 1 คะแนน และแพ้จะไม่ได้คะแนน ตารางคะแนนจะถูกสร้างขึ้นจากคะแนนเหล่านี้

เมื่อสิ้นสุดฤดูกาล สโมสรที่จบสามอันดับแรก และชนะเลิศเพลย์ออฟ ที่แข่งขันระหว่างสโมสรที่จบอันดับที่ 4 ถึง 7 จะได้เลื่อนชั้นสู่อีเอฟแอลลีกวัน โดยจะแทนที่สี่สโมสรที่จบสี่อันดับสุดท้ายจากดิวิชันดังกล่าว

ในทำนองเดียวกัน สองสโมสรที่จบอันดับสุดท้ายของอีเอฟแอลลีกทูจะต้องตกชั้นไปเนชันนัลลีก และถูกแทนด้วยสโมสรที่จบอันดับที่หนึ่ง และผู้ชนะเลิศเพลย์ออฟ ระหว่างสโมสรที่จบอันดับที่ 2 ถึง 7 จากดิวิชันดังกล่าว ตามหลักเทคนิคแล้ว สโมสรสามารถได้รับการยกเว้นการตกชั้นได้ หากสโมสรที่จะเข้ามาแทนที่ไม่มีสนามกีฬาที่เหมาะสมสำหรับการแข่งขันฟุตบอลลีก แต่ในทางปฏิบัติ เรื่องนี้ไม่ถือเป็นปัจจัย เนื่องจากสโมสรต่าง ๆ ในลีกระดับประเทศในปัจจุบัน ทุกสโมสรต่างก็มีสนามที่ตรงตามเกณฑ์ของลีก (และถึงแม้จะไม่ตรงตามเกณฑ์นั้น ก็ยังสามารถตกลงใช้สนามร่วมกับสโมสรอื่น ๆ ได้จนกว่าสนามกีฬาของสโมสรนั้น ๆ จะได้รับการปรับปรุง) อีกวิธีหนึ่งที่สโมสรจะหลีกเลี่ยงการตกชั้นได้ก็คือ ถ้าสโมสรอื่นถอนตัวหรือถูกไล่ออกจากอีเอฟแอล

ตารางอันดับสุดท้ายของลีกจะถูกกำหนดตามเกณฑ์ต่อไปนี้ตามลำดับ: คะแนนที่ได้รับ, ผลต่างประตู, ประตูที่ทำได้, มินิลีกของผลงานระหว่างสองสโมสรขึ้นไปที่จัดอันดับโดยใช้เกณฑ์ 3 ข้อก่อนหน้า และสุดท้ายคือชุดการแข่งขันเพลย์ออฟ 1 นัดหรือมากกว่า

มีการกำหนดเพดานค่าจ้างในดิวิชันนี้ โดยจำกัดการใช้จ่ายค่าจ้างผู้เล่นให้อยู่ที่ร้อยละ 55 ของผลประกอบการของสโมสร

สมาชิกปัจจุบัน

 หมายเหตุ: รายชื่อเรียงตามตัวอักษรภาษาอังกฤษ
 สโมสร ที่ตั้ง สนามกีฬา ความจุ แอ็กคริงตันสแตนลีย์ แอ็กคริงตัน คราวน์กราวด์ 5,450 บาร์นิต  ลอนดอน  เดอะไฮฟ์สเตเดียม 6,418 แบร์โรว์ แบร์โรว์-อิน-เฟอร์เนส โฮลเกอร์สตรีต  6,500 บริสตอลโรเวอส์ บริสตอล  เมโมเรียลสเตเดียม 9,832 บรอมลีย์  ลอนดอน  เฮย์สเลน 5,300 เคมบริดจ์ยูไนเต็ด เคมบริดจ์ แอบบีย์สเตเดียม 8,127 เชลต์นัมทาวน์  เชลต์นัม แวดดันโรด 7,066 เชสเตอร์ฟีลด์ เชสเตอร์ฟีลด์ เอสเอ็มเอชกรุปสเตเดียม 10,504 โคลเชสเตอร์ยูไนเต็ด โคลเชสเตอร์ โคลเชสเตอร์คอมมิวนิตีสเตเดียม 10,105 ครอว์ลีย์ทาวน์ ครอว์ลีย์ บรอดฟิลด์สเตเดียม  5,996 ครูว์อเล็กซานดรา ครูว์ เกรสตีโรด 10,153 ฟลีตวูดทาวน์ ฟลีตวูด ไฮบรีสเตเดียม 5,327 จิลลิงงัม  จิลลิงงัม  พรีสต์ฟิลด์สเตเดียม  11,582 กริมส์บีทาวน์ คลีทอร์ปส์  บลันเดลล์พาร์ก 9,052 แฮร์โรเกตทาวน์ แฮร์โรเกต เวเทอร์บีโรด 5,000 มิลตันคีนส์ดอนส์ มิลตันคีนส์ สเตเดียมเอ็มเค 30,500 นิวพอร์ตเคาน์ตี นิวพอร์ต ร็อดนีย์พาเรด  7,850 นอตส์เคาน์ตี  นอตทิงแฮม เมโดว์เลน 19,841  โอลดัมแอทเลติก โอลดัม บาวน์ดารีพาร์ก 13,513 ซอลฟอร์ดซิตี  ซอลฟอร์ด  มัวร์เลน  5,108 สวินดันทาวน์  สวินดัน เคาน์ตีกราวด์ 15,728 แทรนเมียร์โรเวอส์ เบอร์เคนเฮด เพรนตันพาร์ก 16,789 วอลซอลล์ วอลซอลล์ เบสคอตสเตเดียม 11,300

ทีมที่เลื่อนชั้นจากลีกทู

ฤดูกาลผู้ชนะเลิศรองชนะเลิศอันดับที่สามชนะเลิศเพลย์ออฟ2004–05โยวิลทาวน์สคันทอร์ปยูไนเต็ดสวอนซีซิตีเซาท์เอนด์ยูไนเต็ด2005–06คาร์ไลล์ยูไนเต็ดนอร์แทมป์ตันทาวน์เลย์ตันโอเรียนท์เชลท์นัมทาวน์2006–07วอลซอลล์ ฮาร์ตลีพูลยูไนเต็ดสวินดันทาวน์บริสตอลโรเวอส์2007–08มิลตันคีนส์ดอนส์ปีเตอร์โบโรยูไนเต็ดเฮริฟอร์ดยูไนเต็ดสต็อกพอร์ตเคาน์ตี2008–09เบรนต์ฟอร์ด เอ็กซิเตอร์ซิตีวิคัมบ์วอนเดอเรอส์จิลลิงงัม2009–10นอตส์เคาน์ตี บอร์นมัทรอชเดลดาเกแนมแอนด์เรดบริดจ์2010–11เชสเตอร์ฟีลด์ บิวรีวิคัมบ์วอนเดอเรอส์สตีฟเนจ2011–12สวินดันทาวน์ ชรูส์บรีทาวน์ครอว์ลีย์ทาวน์ครูว์อเล็กซานดรา2012–13จิลลิงงัม รอเทอรัมยูไนเต็ดพอร์ตเวลแบรดฟอร์ดซิตี2013–14เชสเตอร์ฟีลด์ สคันทอร์ปยูไนเต็ดรอชเดลฟลีตวูดทาวน์2014–15เบอร์ตันอัลเบียนชรูส์บรีทาวน์บิวรีเซาท์เอนด์ยูไนเต็ด2015–16นอร์แทมป์ตันทาวน์ ออกซฟอร์ดยูไนเต็ดบริสตอลโรเวอส์เอเอฟซี วิมเบิลดัน2016–17พอร์ตสมัทพลีมัทอาร์ไกล์ดองคัสเตอร์โรเวอส์แบล็กพูล2017–18แอ็กคริงตันสแตนลีย์ลูตันทาวน์วิคัมบ์วอนเดอเรอส์คอเวนทรีซิตี2018–19ลินคอล์นซิตี บิวรีมิลตันคีนส์ดอนส์แทรนเมียร์โรเวอส์2019–20สวินดันทาวน์ ครูว์อเล็กซานดราพลีมัทอาร์ไกล์นอร์แทมป์ตันทาวน์2020–21เชลต์นัมทาวน์เคมบริดจ์ยูไนเต็ดโบลตันวอนเดอเรอส์มอร์คัม2021–22ฟอเรสต์กรีนโรเวอส์เอ็กซิเตอร์ซิตีบริสตอลโรเวอส์พอร์ตเวล2022–23เลย์ตันโอเรียนท์สตีฟเนจนอร์แทมป์ตันทาวน์คาร์ไลล์ยูไนเต็ด2023–24สต็อกพอร์ตเคาน์ตีเรกซัมแมนส์ฟีลด์ทาวน์ครอว์ลีย์ทาวน์2024–25ดองคัสเตอร์โรเวอส์พอร์ตเวลแบรดฟอร์ดซิตีเอเอฟซี วิมเบิลดัน

 อ้างอิง 

แหล่งข้อมูลอื่น

หมวดหมู่:ฟุตบอลในประเทศอังกฤษ

หมวดหมู่:ฟุตบอลลีกระดับสี่
*3